**Marina Sirtis** (født 29. mars 1955 i London i England) er en engelsk skuespillerinne. Sirtis er best kjent for sin rolle som «Deanna Troi» i *Star Trek: The Next Generation*.

Bakgrunn
--------

Sirtis ble født i London i England, og er en naturalisert amerikansk statsborger med gresk avstamning. Hun har vært gift med Michael Lamper siden 21. juni 1992. Hennes yngre bror, Steve, spiller fotball i Hellas. og spilte for Columbia University tidlig på 1980-tallet. Hun gikk på prøver for dramaskole mot sine foreldres ønsker, og ble tilslutt tatt opp ved Guildhall School of Music & Drama.

Skuespillerkarriere
-------------------

### Tidlig karriere

Før Sirtis fikk rollen i *Star Trek*, spilte hun provokative, seksual-tematiske roller i flere filmer. I Faye Dunaway filmen *The Wicked Lady*, var hun involvert i en toppløs slåsskamp med Dunaway. I Charles Bronson filmen *Death Wish 3*, ble Sirtis sin rollefigur brutalt voldtatt av en gategjeng. I filmen *Blind Date*, er hun en prostituert som blir myrdet av en gal mann. Sirtis opptrer naken helt eller delvis i alle tre filmene. Som et resultat av dette, da hun senere ble berømt gjennom *Star Trek: The Next Generation*, ble hennes tidlige filmer svært populære blant den yngre mannlige fanbasen. Hun var også med som statist i filmen *Caligula* (1979) i en orgie-scene. 

Sirtis hadde en etablert CV med arbeide i britisk fjernsyn, og var med i *Minder*, *A. J. Raffles* og *The Adventures of Sherlock Holmes* sammen med flere andre oppdrag. Hun spilte også flyvertinne i en Cinzano Bianco-reklame, sammen med Leonard Rossiter og Joan Collins, der Collins ble dynket med drinken.

### Star Trek: The Next Generation

Gene Roddenberry ble inspirert til å spørre den eksotiske Sirtis om å prøve seg på en rolle i serien etter å ha sett filmen *Aliens* sammen med Bob Justman, som hadde den latinske rollefiguren "Vasquez", spilt av Jenette Goldstein. Sirtis og Denise Crosby prøvde seg opprinnelig for andre roller, enn de som de endte i. Sirtis sin rollefigur var opprinnelig kalt for "Lt. Macha Hernandez, the Security Chief". Gene Roddenberry bestemte seg for å endre på dette, og "Macha Hernandez" ble "Natasha Yar" - ofte bare kalt "Tasha" / "Tasha Yar". Sirtis husker at hun den dagen hun fikk en telefon som tilbød henne rollen som "Deanna Troi", drev hun og pakket for å returnere til England, da hennes seks måneder gamle visum hadde gått ut.

Sirtis var med i alle syv sesongene av *Star Trek: The Next Generation*, og hennes rollefigur ble utviklet fra en passiv terapeut til en tøffere starfleetoffiser, noe som Sirtis likte. Heldigivs forble «Troi» en sterk kvinnelig rollefigur gjennom hele serien. Sirtis rollefigur skapte en stor fanbase, som fortsatte, selv lenge etter serien tok slutt. I hennes tid i serien, ble hun nær venn med flere av sine medskuespillere, som Jonathan Frakes (hennes delvis kjæreste og elsker «Commander Riker»), Michael Dorn og Brent Spiner. Spiner og Dorn var brudesvenner ved hennes bryllup.

Sirtis har gjentatt sin rollefigur «Deanna Troi» i *Star Trek: Voyager*, og i samtlige av filmene basert på *Next Generation*, samt i de siste episodene av serien *Enterprise*. Hun er en av seks skuespillere som har spilt den samme figuren i tre ulike Star Trek-serier. Sirtis har også flere actionfigurer laget etter seg og hennes figur, «Deanna Troi», fra *Star Trek: The Next Generation*.

Sirtis brukte vanligvis parykker i sin rolle som «Deanna Troi" i *Star Trek: The Next Generation*. Sirtis ekte hår var litt kortere, og selv om det var krøllete, langt fra slik som rollefiguren sitt. Men Sirtis ekte hår ble brukt i piloten for serien, samt i de seks første episodene av sesong seks, der Troi hadde en mer naturlig frisyre. Hun brukte også en aksent (som en blanding av østeuropeisk og jødisk) for sin figur, selv om hennes naturlige aksent er britisk.

### Annet arbeide

På Dragon Con, September 2005.  
*Foto av Patcave.*
Etter slutten på *Star Trek: The Next Generation* i 1994, fortsatte Sirtis med sin skuespillerarbeide. Hun deltok med stemmen sin i den animerte TV-serien *Gargoyles*. Hun deltok også i andre serier, som *Stargate SG-1* der hun spilte den russiske doktoren «Dr. Svetlana Markov». Hun var også med i *Earth: Final Conflict*, filmen *Paradise Lost*, *Diagnosis: Murder* og sykehus-serien *Casualty* i 2001. Sirtis har også utvidet sin karriere ved å være produsent på *The Deep Below*.

Sirtis fortsetter sitt arbeide, og har vært med i flere serier og filmer, som en kontroversiell rolle i *The Closer*, en gjentagende rolle i *Girlfriends*, og en gjesterolle i *Without a Trace* som «Alexa Soros». I 2004 hadde Sirtis en mindre rolle i den Oscar-vinnende filmen *Crash* som fruen til en iransk handelsmann. For denne rollen, trengte hun ikke å prøvespille, men fikk den direkte. I 2007 spilte hun rollen som «The Queen» i filmen *Grendel*. Hun har også (pr. januar 2008) flere filmer i produksjon, som *Oranges* og *Trade Routes*.

Priser og nominasjoner
----------------------

**Science Fiction Genre Award** (Modesto ShockerFest)

* 2004 – **Vinner** – Best Actress – *Spectres*

Utvalgt filmografi
------------------

*Listene under er ikke komplett, se Internet Movie Database – Marina Sirtis*

* 2006 – *Girlfriends*, tv-serie 3 episoder
* 2005 – *Enterprise*, tv-serie 1 episode
* 2004 – *Crash*, film
* 2004 – *Spectres*, film
* 2002 – *Star Trek: Nemesis*, film
* 1999–2000 – *Star Trek: Voyager*, tv-serie 3 episoder
* 2000 – *Stargate SG-1*, tv-serie 1 episode
* 1999 – *Earth: Final Conflict*, tv-serie 1 episode
* 1998 – *Star Trek: Insurrection*, film
* 1996 – *Star Trek: First Contact*, film
* 1994–1996 – *Gargoyles*, tv-serie 21 episoder
* 1994 – *Star Trek: Generations*, film
* 1987–1994 – *Star Trek: The Next Generation*, tv-serie 176 episoder
* 1987 – *Hunter*, tv-serie 1 episode
* 1985 – *Death Wish 3*, film
* 1984 – *Blind date*, film
* 1983 – *The Wicked Lady*, film
* 1977 – *Raffles*, tv-serie 1 episode

Referanser
----------

1. ↑   «9 Things You Should Know About Marina Sirtis», publisert i StarTrek.com, utgitt 29. mars 2017[Hentet fra Wikidata]
2. ↑   Internet Movie Database, IMDb-ID nm0000642, besøkt 1. september 2023[Hentet fra Wikidata]
3. ↑   www.dailystartreknews.com, besøkt 1. september 2023[Hentet fra Wikidata]
4. ↑   www.gettyimages.com.au[Hentet fra Wikidata]
5. ↑   www.gomarinasirtis.com[Hentet fra Wikidata]
6. 1 2 3  Internet Movie Database: Biography for Marina Sirtis
7. ↑  Internet Movie Database: Other works for Marina Sirtis
8. ↑  Nemeck, Larry (2003). *Star Trek: The Next Generation Companion*. Pocket Books. ISBN 0-7434-5798-6.

Eksterne lenker
---------------

* (en) Offisielt nettsted Rediger på Wikidata

* (en) Marina Sirtis – kategori av bilder, video eller lyd på Commons Rediger på Wikidata

* (en) Marina Sirtis – galleri av bilder, video eller lyd på Commons Rediger på Wikidata
* (en) Marina Sirtis på Internet Movie Database Rediger på Wikidata

* (sv) Marina Sirtis i Svensk Filmdatabas Rediger på Wikidata

* (da) Marina Sirtis på Scope Rediger på Wikidata

* (fr) Marina Sirtis på Allociné Rediger på Wikidata

* (en) Marina Sirtis på AllMovie Rediger på Wikidata

* (en) Marina Sirtis hos Turner Classic Movies Rediger på Wikidata

* (en) Marina Sirtis hos Rotten Tomatoes Rediger på Wikidata

* (en) Marina Sirtis hos TV Guide Rediger på Wikidata

* (en) Marina Sirtis hos The Movie Database Rediger på Wikidata

* (en) Marina Sirtis hos Behind The Voice Actors Rediger på Wikidata
* (en) Marina Sirtis hos TV.com

| * v
* d
* r
Hovedrollene i *Star Trek: The Next Generation* |
| --- |
| 
* LeVar Burton
* Denise Crosby
* Michael Dorn
* Jonathan Frakes
* Gates McFadden
* Diana Muldaur
* Marina Sirtis
* Brent Spiner
* Patrick Stewart
* Wil Wheaton

 |

|  |  |
| --- | --- |
| Oppslagsverk/autoritetsdata | WikiTree **·** VIAF **·** GND **·** LCCN **·** ISNI **·** NLA **·** NKC **·** BNE **·** MusicBrainz
 |